ৰঙিয়াৰ উদিয়ানাত ৩১নং ৰাষ্ট্ৰীয় ঘাইপথত নলবাৰী অভিমুখী এখন দ্ৰুতবেগী বাইকে মহতিয়ালে পথচাৰী মহিলাক। দুৰ্ঘটনাত থিতাতে নিহত হয় মহিলাগৰাকী।
নিহত মহিলাগৰাকীক উদিয়ানা গাঁৱৰ চলেমা বিবি (৫৫) বুলি চিনাক্ত কৰা হৈছে।
বিপৰীত দিশৰ পৰা অহা টেক্টৰৰ পৰা বাইক আৰোহীজনে নিজক বচাবলৈ চেষ্টা কৰাৰ পিছতে এই দুৰ্ঘটনা সংঘটিত হয় বুলি প্ৰত্যক্ষদৰ্শী সকলে মন্তব্য কৰে।
দুৰ্ঘটনা সংঘটিত হোৱাৰ পিছত বহু দূৰলৈ বাইকসহ আৰোহীজন চিটিকি পৰে। তাৰ পিছত পুনৰ বাইক লৈ নলবাৰী অভিমুখে পলায়ন কৰে দুৰ্ঘটনা সংঘটিত কৰা বাইক আৰোহীজনে।
দুৰ্ঘটনাটো সংঘটিত হোৱাৰ পিছতে আৰক্ষী-প্ৰশাসনৰ বিৰুদ্ধে ক্ষোভ উজাৰে স্থানীয় ৰাইজে।
স্থানীয় ৰাইজে অভিযোগ কৰে যে নৈৰ পৰা অবৈধভাৱে খনন চলাই কোনো ট্ৰেফিক আইন নমনাকৈ ওলাই আহে টেক্টৰসমূহে। যাৰ ফলত প্ৰায়ে দুৰ্ঘটনা সংঘটিত হৈ আহিছে।
তাৰ পিছতো ৰঙিয়া আৰক্ষীয়ে উদণ্ড টেক্টৰ চালকসকলক নাকী লগাব পৰা নাই বুলি ক্ষোভ উজাৰে ৰাইজে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
